  Наталья Тетерина Ижкарысь фигуристка Алина Загитова Германиысь Оберсдорфын радъяськись турнирын вакчи программаын дунне рекорд пуктӥз. Nebelhorn Trophy ӵошатсконын вакчи программаез понна олимпи чемпионка 79,93 балл басьтӥз но турнирлэн таблицаяз нырысетӥ интыяськиз. Кыкетӥ интыын Бельгиысь спортсменка Луна Хендрикс (71,50 балл), куинетӥ Япониысь Маи Михара луиз (70,94 балл). Нискыламез бере Алина Загитова мылкыдзэ вераз. «Мон туж тулкымъяськи нискылан азьын, но сезонлэн нырысетӥ выступлениез понна нормально нискылай. Мон мӧзми ӵошатсконъёслэсь, огшоры улонын таӵе адреналин уд басьтӥськы», — фигуристка вылэ чӧлскыса, Golden Skate  гожтэ. Пусъём, произвольной программаоссэ фигуристкаос Германиын туннэ, 28-тӥ куарусёнэ, возьматозы. Тегъёс: Спорт фигурнойнискылан АлинаЗагитова  